 dhibbaatooyin badan baa shacbiga haysta oo hore KULMIYE u balan-qaadey in uu ka saarayo shacbiga, waxa maanta ugu khatar badan sicir-bararka oo nolosha qof kasta oo muwaadin ah taabtay, wuxu taabtay askariga ciidanka ah ee isagu na jooga Sool, caruurtiisii na joogto Hargeysa, wuxu taabtay ninka shaqalaha ah ee isna boqolka doolar qaata ama ba wax ka yar, wuxu taabtay waalidiintii iyo ardeydii jaamacadaha dhiganeysay,wuxu taabtay wixii guryaha lagu karinaayey, waxaana laga yaabaa in maanta aanay in badani awoodin oo haddii ay laba jeer wax karsan jirtay in ay hal mar wax karsato, waxa maanta la soo gaadhay oo shacabku gaadhay heer ah in aan bas la kireysan karin oo sicirkii basaska la kordhiyey sicir-bararka awgeed, waxaana la ii sheegayaa in ardeydii, shaqaalahii iyo hooyooyinkii ba ay maanta wax ay fuulaan ba la yihiin degmadan 26ka Juun, taana ma sii wadi karno. 